Jeli Bebis

Drama lwyfan Gymraeg gan Miriam Llywelyn yw Jeli Bebis a ddaeth yn fuddugol yng nghystadleuaeth Tlws y Ddrama yn Eisteddfod Genedlaethol Cymru Bro Colwyn 1995. Llwyfannwyd y ddrama am y tro cyntaf gan Gwmni Theatr Gwynedd o dan gyfarwyddyd Graham Laker ym 1996. Drama am henoed â phroblemau iechyd sydd yma, a chanmolwyd "Camp Miriam Llewelyn" am greu "drama am sefyllfa o'r fath heb i'r pwnc lethu'r gynulleidfa, a hwythau'n gadael y theatr ar ddiwedd y noson yn gallu dweud eu bod wedi mwynhau'r profiad".

 Cymeriadau 

 Ted
 Sera - ei wraig
 Morwen - eu merch
 Meic - gŵr Morwen
 Kate - chwaer Morwen

 Crynodeb 
Gyda'r tad Ted yn gaeth mewn cadair olwyn, wedi cael dwy strôc, mae'r gofal amdano yn nwylo ei wraig Sera a'i ddwy ferch Morwen a Kate, a gŵr Morwen, Meic. Ond wrth i'r gofal fynd yn straen, mae tesiynnau yn codi rhwng y teulu hefyd. 

 Cefndir 
Gyda'i phrofiad o weithio ym maes gofal cymdeithasol, a'i "chysylltiad â'r henoed yn ei gwaith bob dydd, creodd [Miriam Llewelyn] sefyllfa hollol gredadwy" yn ôl Annes Glyn wrth adolygu'r cynhyrchiad yn Barn [Ebrill 1996].

 Cynyrchiadau nodedig 
Llwyfannwyd y ddrama am y tro cyntaf gan Gwmni Theatr Gwynedd yn ystod y Gwanwyn 1996 o dan gyfarwyddyd Graham Laker; cast:

 Ted - Stewart Jones
 Sera - Valmai Jones
 Morwen - Betsan Llwyd
 Meic - Maldwyn John
 Kate - Gwen Ellis.

Cyfeiriadau

Categori:Dramâu Cymraeg
Categori:Dramâu 1995 
Categori:Dramâu Buddugol yr Eisteddfod Genedlaethol
Categori:Dramâu Cymraeg gan ddramodwyr o Gymru
Categori:Theatr Gymraeg y 1990au